Na temelju članka 35. i članka 391. Zakona o vlasništvu i drugim stvarnim pravima (“Narodne novine”, br. 91/96, 69/98, 137/99, 22/00, 73/00, 114/01, 79/06 i 141/06, 146/08, 38/09, 153/09, 143/12, 152/14, 81/15, 94/17), članka 6. Odluke o uvjetima, načinu i postupku raspolaganja nekretninama u vlasništvu Grada Buja (“Službene novine Grada Buja”, broj 7/10, 4/12), i članka 65a Statuta Grada Buja ( „Službene novine Grada Buja“ broj 11/09, 05/11, 11/11 i 03/13, 05/18, 19/18 i 04/21)), Gradsko vijeće Grada Buja na sjednici održanoj dana 15.05.2024.godine raspisuje:

# USMENO JAVNO NADMETANJE

**za prodaju nekretnina u vlasništvu Grada Buja**

I

Predmet prodaje su:

|  |  |  |  |  |  |  |  |
| --- | --- | --- | --- | --- | --- | --- | --- |
| **Red. br.** | **Katastarska čestica** | **K.O.** | **Mjesto nekretnine** | **Površina u m2** | **Opis** | **Početna cijena u eurima** | **Jamčevina u eurima** |
| 1. | 564/3 i 564/4 | Buje | Buje | 6874 | Zemljište unutar granica građevinskog područja | 972.465,60 | 97.246,56 |

Usmeno nadmetanje provodi se povećanjem usmene ponude od strane natjecatelja koji sudjeluje u nadmetanju.

Najmanji iznos prvoga povećanja usmene ponude za kupoprodajnu cijenu iznosi najmanje 5% od početne cijene.

Predsjednik Povjernestva će okončati usmeno nadmetanje istekom dvije minute od davanja najpovoljnije ponude, te odluku o okončanju unijeti u zapisnik.

U slučaju kada se za nadmetanje za pojedinu nekretninu valjano prijavi samo jedan natjecatelj ovlašteno tijelo može odrediti da se nekretnina proda tom natjecatelju ili da se natječaj ponovi.

Za gore navedenu nekretninu nije utvrđeno pravo prvenstvene kupnje. Kriterij za utvrđivanje najpovoljnije ponude je najviša ponuđena cijena.

II

U natječaju mogu sudjelovati sve zainteresirane fizičke osobe i pravne osobe koje prema pozitivnim propisima Republike Hrvatske mogu stjecati vlasništvo nekretnina u Republici Hrvatskoj.

III

Prijave na usmeno nadmetanje se dostavljaju preporučenom pošiljkom ili osobnom dostavom na adresu: Grad Buje, Istarska 2 sa naznakom ''ZA NATJEČAJ-prijava za usmeno nadmetanje-NE OTVARAJ.

Prijava mora kao obavezne elemente sadržavati:

1. naziv, odnosno ime i prezime, sjedište odnosno adresu ponuditelja,
2. dokaz o uplaćenoj jamčevini
3. dokaz o državljanstvu (za fizičke osobe), izvadak iz sudskog registra (za pravne osobe) – u presliku
4. priložena potvrda Upravnog odjela za opće poslove Grada Buja o podmirenim svim obavezama prema Gradu Buje

IV

Jamčevina se plaća u iznosu od 10 % od početne cijene uplatom na žiro račun Grada Buja - Proračun: broj HR5223800061804200004, pozivom na broj 68-7757-OIB za fizičke osobe ili pozivom na broj 67-7757-OIB za pravne osobe, ponuditelje.

Osobama koje uspiju u nadmetanju jamčevina će se priznati u ukupnu cijenu, a svim ostalim sudionicima bit će vraćena odmah odnosno najkasnije u roku od narednih 8 dana.

Ako osoba koja uspije u javnom nadmetanju, u roku od 15 dana od dana zaključenja nadmetanja ne potpiše kupoprodajni ugovor, smatrat će se da je odustala od kupnje, te u tome slučaju nema pravo na povrat jamčevine.

V

Za usmeno nadmetanje se mogu podnijeti prijave od dana objave natječaja **17.05.2024.godine do zaključno 24.05.2024.godine.**

VI

Nepravodobne i nepotpune prijave neće se razmatrati.

VII

Usmeno javno nadmetanje održat će se dana **28.05.2024.godine** u vijećnici Gradske uprave Grada Buja, Istarska 2, u Bujama, s početkom u **12:00 sati**.

VIII

Osim ugovorene cijene kupac u cjelini snosi troškove postupka i sastavljanja ugovora te sve poreze i pristojbe.

IX

Grad Buje zadržava pravo poništenja natječaja bez posebnog obrazloženja ponuditeljima te nije obvezan prihvatiti nijednu ponudu, u kojem slučaju ne odgovara za eventualnu štetu ponuditeljima.

X

Sve druge potrebne obavijesti mogu se dobiti u Upravnom odjelu prostorno uređenje i upravljanje gradskom imovinom.

KLASA:944-05/24-01/39 URBROJ: 2163-2-01/1-24-2 Buje, 15.05.2024.godine

GRADSKO VIJEĆE GRADA BUJE-BUIE

Predsjednik

Franko Gergorić